**Podrobnejši kriteriji preverjanja in ocenjevanja znanja- NEMŠČINA**

*1. Način in število ocenjevanj v posameznem ocenjevalnem obdobju:*

pisne ocene

Vsak dijak mora med šolskim letom obvezno pridobiti najmanj 3 pisne ocen. Izjema so dijaki pri prvem tujem jeziku, ki morajo pridobiti najmanj 4 pisne ocene.

Pisne naloge bodo po ocenjevalnih obdobjih razporejene kot 2+1 ali 1+2, oziroma 2+2, kar bo določil učitelj.

Pisne naloge bodo sestavljene tako, da bo dijakova ocena odsevala kriterije, zapisane v točki 4.

Za preverjanje doseganja ciljev bomo zlasti uporabljali naslednje tipe nalog:

naloge izbirnega tipa

odgovor DA/NE

odgovori PRAVILNO/ NEPRAVILNO

naloge z dopolnjevanjem

tvorba stavkov iz posameznih elementov

črtanje odvečnih besed

popravljanje napak

pretvorbene naloge

sestavljanje besedil

pisanje daljših vodenih sestavkov in pisem

slušno razumevanje

narek

bralno razumevanje

in podobno.

Dijaki posamezno pisno nalogo pišejo do 45 minut, izjemoma in če je to mogoče, pa do največ 60 minut (spisi, kombinirane oblike testov, predvsem dijaki pri prvem tujem jeziku). Vsi dijaki oddelka hkrati pišejo dve enakovredni različici nalog (A/B), lahko pa pišejo tudi vsi isto različico nalog. (zagotovi se samostojno reševanje nalog)

ustne ocene

Dijak mora v šolskem letu pridobiti najmanj 1 ustno oceno. Teža ustne ocene je enakovredna teži pisne ocene.

Druge ocene

Učitelj lahko določi, da dijak oceno pridobi tudi:

s pripravo seminarske naloge

iz kreditnih točk.

z izdelavo referata.

Pri ocenjevanju referata vrednotimo po priloženih kriterijih .

Nagrade

Z odlično oceno nagradimo tudi vsakega dijaka, ki:

doseže zlato, srebrno na državnem tekmovanju iz nemščine

doseže nad 90% pri bralnem tekmovanju iz nemščine

doseže B2/C1 nivo pri dsd-ju

v nemškem jeziku vodi javno prireditev ali vodenje po mestu- pri tem se upoštevajo kriteriji za ustno ocenjevanje znanja

*2 Obteženost ocen, pridobljenih na različne načine*

Vse pridobljene ocene so enakovredne. Če bo v izjemnih primerih zaradi dijakove opravičene odsotnosti ustna ocena nadomeščala pisno ali obratno, bo tako pridobljena ocena enakovredna.

Dijak pridobi v šol. letu najmanj 5ocen. Razporeditev- razmerje po ocenjevalnem obdobju je prepuscena učitelju.

*3 Napovedovanje ustnega ocenjevanja*

Dijaku napovemo ustno ocenjevanje najkasneje v tekočem tednu za naslednji teden.

*4 Minimalni standardi znanja ob koncu ocenjevalnega obdobja- pozitivno ocenjen*

Dijak ob **koncu prvega ocenjevalnega** obdobja doseže **minimalni standard znanja**, če:

je pridobil vse predvidene pisne in ustne ocene in

je več kot polovica pisnih in ustnih ocen pozitivnih ali

dosega minimalne standarde znanja (glej točko 5.3 in 6)

Če ima dijak **najmanj polovico pisnih in ustnih ocen nezadostnih**, presodi učitelj o tem, ali je dosegel minimalni standard. (glej točko 5.3 in 6):

Za doseganje pozitivne ocene mora dijak doseči **minimalne standarde znanja**. Če jih ne doseže, se **ne računa aritmetične** sredine **in je ocena nezadostna**, v primeru doseganja minimalnega standarda, se ocena določi z aritmetično sredino

*5 Načini izboljševanja in popravljanja ocen*

Vsak dijak bo imel ob koncu šolskega leta možnost izboljševanja **ene pisne ocene**. Pisno nalogo, pri kateri bo to mogoče, bo v dogovoru z učiteljem izbral dijak sam, neglede na oceno, ki jo ima. V redovalnico vpišemo obe oceni, pri določanju zaključne ocene ob koncu pouka pa upoštevamo njuno **povprečno vrednost**.

Če je **negativno ocenjenih pisnih izdelkov več kot ena tretjina tistih**, ki so bili pisali pisno nalogo, se pisno ocenjevanje enkrat ponovi. **V redovalnico vpišemo obe pridobljeni oceni. Pri določanju zaključne ocene ob koncu pouka pa upoštevamo oceno, ki je povprečna vrednost obeh pridobljenih ocen. Ugodnost izbolševanja ocen lahko dijaki tudi izgubimo.** Pred ponovnim pisnim ocenjevanjem znanja mora ocenjevalec razredniku in ravnatelju oddati pisno poročilo o neuspehu in načrt izboljšanja znanja. Pravico do ponavljanja imajo tudi pozitivno ocenjeni dijaki, kjer se upoštevata **obe oceni**.

Dijaki, ki so **v ocenjevalnem obdobju negativno ocenjeni**, učitelj na začetku novega konferenčnega obdobja določi datum novega ocenjevanja znanja predhodnega ocenjevalnega obdobje. Ocenjevanje mora biti opravljeno najkasneje v 14 dneh po začetku novega konferenčnega obdobja. Pri določitvi zaključne ocene se praviloma upošteva nova ocena predhodnega obdobja (le oceno, ki jo je popravljal, zamenja nova ocena, v kolikor je bila negativna ocena posledica dela snovi oz. pisnega izdelka. Ostale ocene upoštevamo takšne kot so in jih enakovredno upoštevamo)

Kriterije za določitev negativne ocene ob ocenjevalnem obdobju in upoštevanje novo pridobljene ocene pri zaključni oceni določi strokovni aktiv posameznega aktiva. (glej zgoraj in 4.5 in 6)

*6 Pridobivanje manjkajočih ocen*

Če je dijak pri napovedanem pisnem ocenjevanju **opravičeno odsoten**, to oceno pridobi v zadnjih dveh tednih 1. ocenjevalnega obdobja oziroma v zadnjih treh tednih 2. ocenjevalnega obdobja na rokih, ki sta lahko enotna za vse dijake istega učitelja.

Roku za pridobitev manjkajočih ocen ob koncu 2. ocenjevalnega obdobja sledi še rok za **izboljševanje ene pisne ocene**, praviloma ločeno za vsak oddelek, ki ga učitelj poučuje.

Manjkajočo pisno ali ustno oceno lahko nadomestimo z ustno oz. pisno le v izjemnih primerih.

Če je dijak opravičeno odsoten pri napovedanem **ustnem ocenjevanju**, oceno pridobi v dogovoru z učiteljem.

Oceno **iz kreditnih točk**, v kolikor je dijak pri preverjanju in vrednotenju opravičeno odsoten, si dijak pridobi naknadno. Dijak, ki ni pisal nareka, si lahko te točke pridobi s pisanjem pisma. Datum določi učitelj.

Če je dijak pri napovedanem pisnem ali ustnem ocenjevanju **neopravičeno odsoten**, izgubi **vse ugodnosti** pri predmetu in manjkajočo oceno pridobi v roku in na način, ki ga določi učitelj, a praviloma šele po koncu I. ocenjevalnega obdobju ali v zadnjih treh tednih II. ocenjevalnega obdobja na roku za pridobivanje manjkajočih ocen.

Dijak, ki v ocenjevalnem obdobju **ne opravi vseh predpisanih oblik ocenjevanja**, mora to opraviti v 14 dneh po začetku novega konferenčnega obdobja. Dijak, ki nima opravljenih vseh predpisanih oblik ocenjevanja **ob koncu pouka**, je ob koncu pouka neocenjen in opravlja dopolnilni izpit. **Dopolnilni izpit** obsega snov celega šolskega leta. Določba tega člena ne velja za dijake s posebnimi potrebami in dijake, ki zaradi starševstva, izjemnih socialnih in družinskih okoliščin, bolezni, športnih obveznosti in drugih utemeljenih obveznosti niso izpolnili predpisanih obveznosti.

*7 Ugodnosti in razlogi za njihovo izgubo*

Ugodnosti pri pouku nemščine so:

**možnost izboljševanja ene pisne ocene v šolskem letu,**

**napovedano ustno ocenjevanje znanja.**

Dijak ugodnosti v celoti izgubi **po treh kršitvah** iz kateregakoli od naslednjih vzrokov:

pri sprotnem preverjanju znanja je nepripravljen

ne opravi ali slabo opravi domačo nalogo

moti pouk, ne sodeluje ali ne prinaša potrebnih pripomočkov

**ali**

vsaj **enkrat neopravičeno manjka** pri **napovedanem ocenjevanju** znanja oziroma se mu namerno izogne

ob izrečenem **ukoru razrednika** (za več kot 10 neopravičenih ur) in nadaljnjih ukorih

Dijak za **3 mesece izgubi vse ugodnosti** pri predmetu.

*8 Vrednotenje in ocenjevanje dijakovega sprotnega dela*

Skozi celo šolsko leto se lahko naključno prevera znanje dijakov iz tekoče obravnavane snovi in domače naloge dijakov, kar bomo občasno ovrednotili tudi s kreditnimi točkami (0, 3 ali 6). Dijak bo domače naloge pisal v zvezek ali delovni zvezek, ki ga bo ob preverjanju domačih nalog oddal. Če dijak ob preverjanju domačih nalog za kreditne točke manjka, se mu domača naloga naključno pregleda , a največ v roku 4 tednov, ko pride ponovno v šolo.

Dijak bo dobil

**6 kreditnih točk** za odlično pripravljenost ali odlično opravljeno domačo nalogo(89%-100%),

**3 kreditne točke** za srednje dobro pripravljenost ali le delno narejeno domačo nalogo (61%-88%) in

**0 kreditnih točk**, če na pouk ne bo pripravljen ali ne bo naredil ali oddal domače naloge oziroma jo bo naredil zelo slabo.

**Oblike vrednotenj sprotnega dela dijakov**:

kratko (do 15 minut) napovedano pisno preverjanje tekoče snovi

kratko (do 15 minut oz. do 30 minut) napovedano preverjanje tekoče snovi v obliki nareka ali pisma

(ne) napovedano preverjanje domače naloge iz določenega sklopa snovi, pisanja spisov ali pisem.

sodelovanje pri uri: ponavljanje zadnje snovi, predstavitev dela, govorni nastop ali kratki referat;

Upostevajo se lahko tudi dijakove zelje, v kolikor bi rad pridobil kreditno točko iz gov. nastopa, referata… oz. ce bi si zelel točke na tak način popraviti.

**Število vrednotenj sprotnega dela dijakov:**

Dijak bo najmanj enkrat dobil kreditne točke iz **najmanj dveh** od navedenih štirih oblik, skupno število preverjanj pa je **lahko najmanj 3 in največ 5.**

**Dijaki si bodo pridobili kreditne točke enakomerno tekom šol. leta, a najkasneje do 15. maja. Le v izjemnih primerih (opravičena odsotnost učitelja ali dijaka) se rok podaljša.**

Obveza dijaka/ dijakinje je, da si v tekočem šol. letu pridobi vsaj 3 kreditne točke. V primeru, da se preverjanju **izogiba ali ne opravi** vseh obveznosti do roka, dobi za posamezno preverjanje, ki mu manjka, 0 točk.

*9* *Določanje zaključne ocene ob koncu ocenjevalnega obdobja in**pouka*

Zaključno oceno predmeta izračunamo v skladu s točko 5 iz Natančnejših internih opredelitev.

Dijak bo ob koncu ocenjevalnega obdobja negativen, če ima v **obdobju dve ali več ocen negativnih ali**

Dijak bo **ob koncu pouka** ocenjen z **nezadostno oceno**, če bo imel v **drugem ocenjevalnem obdobju vse ocene negativne oz**. v celem šolskem letu **več kot polovico ocen negativnih.** Prav tako je dijak negativen**, če ima vsaj 2 pisni oceni (pregledni testi- strukture in besedišče) negativni** ali če bo povprečna ocena pisnih nalog pod 50 % in s tem **ne dosega minimalnih standardov znanja**. (**točka 4.5 in 6**)

**Razlaga:**

V pisnih nalogah je zajet širši sklop snovi kot pri ustnem preverjanju (večji poudarek na komunikaciji); preverjajo in ocenjujejo se jezikovne zmožnosti (obravnavane slovnične strukture, skladnja, pravopis ter besedišče…). Snov celotnega leta je v pisnih nalogah razdeljena na najmanj 2 do 4 sklope. Snov se nadgrajuje in povezuje ter z vsakim novim sklopom ali temo širi. Le-te so tako osnova in nujno potrebne za nadgradnjo snovi v prihodnjem šol. letu. Dijak mora doseči pri tem ocenjevanju vsaj 50 %, da je ob koncu šol. leta ocenjen pozitivno.

Npr.: dijak ima pisne ocene 1,1,3, ali 1,1,4- dijak ni dosegel minimalnih standardov, saj ima 2/3 snovi negativne, ne glede na ustne ocene ali kreditne točke. Pri tem se upošteva, da je negativno ocenjen iz snovi, ki je definirana pri minimalnih standardih- točka 6 in 6.1.

Zaključna ocena se določi kot je zapisano v Skupnih izhodiščih II. gimnazije, **z izjemo, da se dijaku, ki ima eno pisno nalogo ocenjeno negativno, ne glede na decimalna mesta pri izračunu povprečne ocene, ocena zaključi navzdol**. V primeru, ko bi se dijaku na tak način ocena zaokrožila na 1, se končna ocena določi kot je zapisano v Skupnih izhodiščih II. gimnazije.

Dijak bo ob koncu pouka neocenjen, če v enem ali obeh ocenjevalnih obdobjih ne bo pridobil nobene ocene.

**Dijak je na koncu 1. ocenjevalnega obdobja neocenjen, če ni pridobil vseh predvidenih ocen. Dijak je ob koncu pouka neocenjen, če ni pridobil vseh predvidenih ocen.**

**10. IZBIRNA NEMŠČINA 3. LETNIK**

- Dijaki pri predmetu v šolskem letu pridobijo **2 oceni**, ki se vpišeta k redni nemščini in sta **enakovredni** ostalim ocenam pri tem predmetu. V vsakem ocenjevalnem obdobju je dijak ocenjen z 1 oceno. (Če dijak ni slušatelj rednega predmeta nemščina, se mu oceni vpišeta v posebno kategorijo v redovalnici.)

- Oceno dijak pridobi **iz dveh enakovrednih kategorij**:

\* del ocene pridobi s **pisnim ocenjevanjem znanja**, ki se izvede 1x v vsakem

 ocenjevalnem obdobju

 \* del ocene pridobi **z rešenim in oddanim gradivom**, ki ga dobi pri pouku

- Gradivo mora dijak oddati do vnaprej dogovorjenega datuma. Gradivo, ki ga dijak odda po tem roku, se ne upošteva v oceno. Gradivo mora biti rešeno v celoti oziroma po vnaprej dogovorjenih navodilih učiteljice.